51. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1061 της 19/27 Νοεμ. 1980 (ΦΕΚ Α΄ 268) Περί υπαγωγής εις τας διατάξεις του Ν.Δ. 1017/71 «περί συστάσεως Ταμείου Χρηματοδοτήσεως Δικαστικών Κτιρίων» και των κτιρίων των προοριζομένων προς στέγασιν της Κεντρικής Υπηρεσίας του Υπουργείου Δικαιοσύνης, των εμμίσθων Υποθ/κείων, των Ιατροδικαστικών Υπηρεσιών του Κράτους και των Εταιρειών Προστασίας Ανηλίκων. Έχοντες υπ’ όψει τας διατάξεις: 1.Της παρ. 3 του άρθρ. 1 του Ν.Δ. 1017/71 «περί  Σελ. 224,36(ε) Τεύχος 1093-Σελ. 34 συστάσεως Ταμείου χρηματοδοτήσεως Δικαστικών Κτιρίων». 2.Του άρθρ. 44 του Ν.Δ. 175/73, του άρθρ. 12 του Νόμ. 400/76 «περί Υπουργικού Συμβουλίου και Υπουργείων» και του άρθρ. 15 του Π.Δ. 770/76. 3.Του άρθρ. 12 του Α.Ν. 2724/1940 «περί οργανώσεως και λειτουργίας Αναμορφωτικών Καταστημάτων Ανηλίκων». 4.Την υπ’ αριθ. 590/74 γνωμοδότησιν του Νομικού Συμβουλίου του Κράτους. 5.Την υπ’ αριθ. 252/80 γνωμοδότησιν του Α΄ τμήματος του Νομικού Συμβουλίου του Κράτους. 6.Τας στεγαστικάς ανάγκας, ως και τας ανάγκας εξοπλισμού της Κεντρικής Υπηρεσίας του Υπουργείου Δικαιοσύνης, των εμμίσθων Υποθηκοφυλακείων, των Ιατροδικαστικών Υπηρεσιών και των Εταιρειών Προστασίας Ανηλίκων. 7.Την υπ’ αριθ. 773/1980 γνωμοδότησιν του Συμβουλίου της Επικρατείας, προτάσει των Υπουργών Αναπλ. Συντονισμού, Προεδρίας Κυβερνήσεως, Δικαιοσύνης και Οικονομικών, αποφασίζομεν: Άρθρον μόνον.-Εις τας διατάξεις του Ν.Δ. 1017/71 «περί συστάσεως Ταμείου Χρηματοδοτήσεως Δικαστικών Κτιρίων» υπάγονται και τα κτίρια τα προοριζόμενα προς στέγασιν της Κεντρικής Υπηρεσίας του Υπουργείου Δικαιοσύνης, των εμμίσθων Υποθηκοφυλακείων, των Ιατροδικαστικών Υπηρεσιών και των Εταιρειών Προστασίας Ανηλίκων των υπαγομένων εις την αρμοδιότητα του Υπουργείου Δικαιοσύνης. 6.Β.ζ.48-51 Δικαστικά Καταστήματα 